હેન્ડસમ એક્ટર કે બ્યુટીફુલ એક્ટ્રેસની વાત આવે ત્યારે લાંબંુ કદ, સમાન શરીર બાંધો, ગોરો વર્ણ જેવી અનેક બાબતોને ધ્યાનમાં લેવામાં આવે. આવા સમયે કોઈ ત્રણ-સાડા ત્રણ ફૂટની વ્યક્તિ આવીને એમ કહે કે મારે ટીવી ક્ષેત્રે કે બોલિવૂડમાં કરિયર બનાવવી છે, તો લોકો તેને સાહજિક રીતે નથી જોવાના તે સ્વીકારવું રહ્યું. આવું જ કંઈક બન્યું હતંુ લીલીપુટ સાથે. નામ તો સૂના હોગા… લીલીપુટ બોલિવૂડમાં ઠીંગુજી તરીકે એન્ટ્રી લેનારો પ્રથમ કલાકાર હતો અથવા એવું પણ કહી શકાય કે ઠીંગુજી તરીકે સ્વીકારાયેલો હિંમતવાન અભિનેતા કોઈ હોય તો તે લીલીપુટ હતો અને આજે પણ છે. લીલીપુટે બોલિવૂડમાં એન્ટ્રી મારી ત્યારે તેના નસીબમાં લાંબો સંઘર્ષ લખાયેલો હતો, કારણ કે અહીં તો મિલેનિયમ સ્ટાર અમિતાભ બચ્ચનના પુત્રને પણ અભિનેતા તરીકે સાબિત થતાં વર્ષોનાં વર્ષાે વીતી ગયાં છતાં આજે પણ તે બોલિવૂડમાં ટકવા માટે સંઘર્ષ કરી રહ્યો છે. ત્યારે લીલીપુટ જેવા ત્રણ-સાડા ત્રણ ફૂટના આ કલાકારને કોઈ પોતાની ફિલ્મમાં રોલ કેવી રીતે આપે…